नववर्ष सर्दी की छुट्टियों के चलते 15 दिन बाद ही कन्फर्म टिकट की उम्मीद
भास्कर संवाददाता | मेड़ता रोड
इसबार शिक्षा विभाग में 18 दिनों की छुट्टियों के कारण नववर्ष से लंबी दूरी की यात्रा करने वालों संख्या बढ़ गई। छुट्टियों में अपने रिश्तेदारों से मिलने नए साल पर पर्यटन स्थलों पर घूमने आदि कारण से इन दिनों लंबी दूरी की किसी भी ट्रेन में कंफर्म टिकट नहीं मिल रहा है। वेटिंग सूची का ही टिकट मिल रहा है। ऐसे में यात्रियों को खासी परेशानी का सामना करना पड़ रहा है। यात्रियों को तत्काल टिकट की कतार में खड़े होकर कंफर्म टिकट प्राप्त करने की विवशता है। आरक्षित टिकटों के लिए मारा मारी मची हुई है।
तत्काल शुल्क भी बढ़ा देने से यात्रियों पर आर्थिक बोझ भी बढ़ा है तो रेल प्रशासन द्वारा ट्रेनों में तत्काल कोटा बढ़ा देने से सामान्य आरक्षित सीटों की संख्या कम होने से भी वेटिंग का टिकट मिल रहा है। कोहरे के कारण 8 जनवरी से 29 फरवरी तक 90 ट्रेनों का संचालन भी सप्ताह में दो बार रद्द कर देने से आरक्षण में असर पड़ा है। शादी विवाहों की धूम के कारण यात्रियों को खासी परेशानी का सामना करना पड़ सकता है। पेश है भास्कर की एक विशेष रिपोर्ट।
90 ट्रेनें रद्द रहने से समस्याएं बढ़ी
रेलप्रशासन ने कोहरे ठंड के कारण बढ़ती हुई ट्रेनों की लेटलतीफी के कारण इस बार 8 जनवरी से 29 फरवरी तक जोन की 90 ट्रेनों का संचालन सप्ताह में दो बार निरस्त कर दिया है। आरक्षित सूची पर इसका सीधा असर होगा। इससे यात्रियों की परेशानी और अधिक बढ़ जाएगी। क्योंकि 15 जनवरी के बाद मलमास समाप्त होने के साथ ही शादी विवाहों की धूम शुरू हो जाएगी। ट्रेनों में आरक्षित सूची में वेटिंग और अधिक बढ़ जाएगी। यात्रा को लेकर यात्रियों की चिंता दिनों दिन बढ़ती जा रही है।
शादी विवाह, ग्रीष्मकालीन, शीतकालीन, भर्ती परीक्षा के दिनों में रेल प्रशासन को अतिरिक्त ट्रेन चलानी चाहिए। ताकि यात्री आसानी से यात्रा कर सके। साथ ही संचालित हो रही ट्रेनों में जनरल कोच भी अतिरिक्त लगाने चाहिए। ताकि वृद्ध, महिला, पुरुष, बच्चे आसानी से यात्रा कर सके।
इन ट्रेनों में भी चल रही है वेटिंग: इनट्रेनों के अलावा जयपुर-चेन्नई, बीकानेर-दादर एक्सप्रेस, बीकानेर-कोच्चुवेली एक्सप्रेस, जोधपुर- वाराणसी, जम्मूतवी-अहमदाबाद एक्सप्रेस, बीकानेर-हावड़ा आदि ट्रेनों में भी कंफर्म टिकट नहीं मिलने से लंबी दूरी की यात्रा करने वालों को परेशानी का सामना करना पड़ रहा है।
इन दिनों ट्रेनों में वेटिंग की स्थिति
ट्रेनसंख्या कहां से कहां तक ट्रेन का नाम
12308जोधपुर- हावड़ा हावड़ा एक्सप्रेस
14707 बीकानेर-बांद्रा रणकपुर एक्सप्रेस
12462 जोधपुर-दिल्ली मंडोर एक्सप्रेस
15631 बाड़मेर-गुवाहाटी गुवाहाटी एक्सप्रेस
14888 बाड़मेर-कालका-हरिद्वार कालका एक्सप्रेस
17038 बीकानेर-सिकंदराबाद द्विसाप्ताहिक एक्सप्रेस
16863 भगतकीकोठी-मन्नारगुड़ी साप्ताहिक एक्सप्रेस
22475 बीकानेर-कोयंबटूर एसी साप्ताहिक ट्रेन
14708 बांद्रा-बीकानेर रणकपुर एक्सप्रेस
हालही में 25 दिसंबर से तत्काल टिकट में भी रेल प्रशासन के द्वारा बढ़ोतरी कर दी गई है। फर्स्ट, सैकंड, थर्ड एसी सहित आरक्षित कोच में यात्रा के भी तत्काल टिकट का शुल्क बढ़ा दिया गया है। इसलिए यात्रियों पर काफी असर पड़ा है कि एक ही ट्रेन में कंफर्म टिकट मिल जाए तो क्यों तत्काल टिकट लेना पड़े। तो दूसरी ओर इससे पूर्व रेलवे ने एक ट्रेन में तत्काल कोटा 15 प्रतिशत से बढ़ाकर 30 प्रतिशत कर दिया था। इसका असर भी यात्रियों पर ही पड़ा है।
नागौर. शीतकालीनछुटि्टयां शुरू होते ही अपने घर जाने के लिए रेल में सवार होते लोग।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva